ประจำเดือนหมดได้1วันแล้วค่ะแล้วตอนเย็นมีอะไรกัน2รอบ รอบที่2เจ็บ แล้วตื่นมาตอนเช้าเหนเลือดเปื้อนกางเกงใน แต่พอเอามือไปแตะดู เป็นเลือดจางๆ เคยตรวจมะเร็งปากมดลูกหลังคลอดมาแล้ว7-8เดือนค่ะ มีสิทเป็นมะเร็งไหมค่ะ เลือดออกเพราะอไร
สวัสดีค่ะ เลือดที่ออกมาดังกล่าวมานั้นอาจจะยังเป็นเลือดประจำเดือนที่ตกค้าง เลือดออกจากการฉีกขาดของเยื่อบุอวัยวะเพศจากการมีเพศสัมพันธ์ การติดเชื้อของช่องคลอดหรือปากมดลูก หรือการมีติ่งเนื้อ/มะเร็งที่ปากมดลูก ก็ยังเป็นไปได้เช่นกันควรสังเกตอาการก่อนค่ะ ว่าเลือดค่อยๆหยุดไปได้เอง ไม่ออกมาอีก หรือถ้างดการมีเพศสัมพันธ์ไป เลือดหยุดไปได้หรือไม่ถ้ายังมีเลือดออกเรื้อรัง เจ็บปวดช่องคลอด ตกขาวผิดปกติ ควรไปพบแพทย์ เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมากินเอง ไปตรวจคัดกรองมะเร็งปากมดลูกทุกปีต่อเนื่องค่ะ